Giografia del Sudafrica

El Sudafrica el xe el paese pi a sud de ‘lAfrica. La costa la va dal Mozanbico a est – bagnà da l’Osèano Indian-, a la Namibia a ovest – bagnà da l’Oceano Atlantico. I do oceani i se congiunge al Cao Agulhas, chel xe anca el ponto pi a sud del continente. El Cao de Bona Speranza, a sud de Sità del Cao, nol xe el punto pi meridionale, come tanti i crede. El xe el ponto pi a sud ovest de l’Africa. El interno del paexe el xe dominà da altopiani, montagne e pochi corsi d’aqua.

 Dati generali 
 Posixion e area 
El Sudafrica el fa parte de l’Africa meridionale co Botswana, Lesotho, Namibia, Mozanbico, Zinbabwe e Swaziland. Il paese el ga n'area de 1 221 037 km² (quatro olte l’Italia) e el confina co Botswana (1 840 km), l'enclave del Lesotho (909 km), el Mozanbico (491 km), la Namibia (967 km), el Swaziland (430 km) e el Zimbabwe (225 km). La costa la xe longa 2 500 km.
Le xe sudafricane le ìzołe del Principe Edoardo, a 2 000 km a sud de Sità del Cao.

 Teritorio 
El territorio del Sudafrica el xe caraterizà da na granda varietà de climi, paesagi, e ecosistemi. Se pol dividare el paexe in tre rejoni: i altopiani, le montagne e la costa. I altopiani i cuerze quasi tuto el teritorio del paexe. I se divide en:
-	El veld la prateria che la pol esare savana (bushveld) o montana (highveld);
-	El Karoo, altopiano desertico.
I altopiani centrali i xe separà da la costa da le cadene montagnoze de i Drakensberg (Monti del Drago) do se cata el ponto pi alto del Sudafrica (Cima Njesuthi 3.408 m) e dal Great Rift (gran spacadura).
El fiume pi longo el xe l’Orange (2 200 km) e el lago pi grande el Chrissie.

 Clima 
El clima el xe vario. En prevalenza se cata on clima semi-arido, co poca piova. So la costa atlantica ghe xe on clima mediteraneo, el Karoo el xe arido, la zona del veld la ol esare arida, ma ghe anca la prateria erbosa, co piova e picoli corsi d’aqua.

 Risorse naturali 
En tel Sudafrica se cata oro, carbon, manganese, nickel, stagno, uranio, diamanti, platino, gas naturale, fero, cromo, antimonio, vanadio, fosfati.

Sudafrica
Categoria:Sudafrica